00.00.2023

**באזור האישי**

**מ.ל.ב**

לכבוד

המוסד לביטוח לאומי – סניף ראשון לציון

**מחלקת נפגעי עבודה**

רח' ישראל גלילי 7

ראשון לציון

א.ג.נ,

**הנדון: \_\_\_\_\_\_\_\_\_\_\_\_ ת.ז \_\_\_\_\_\_\_\_\_\_\_**

**תאונת עבודה מיום \_\_\_\_\_\_\_\_\_\_\_\_\_**

**ערר על החלטת ועדה רפואית מיום \_\_\_\_\_\_\_\_\_**

בשם העורר, מר **\_\_\_\_\_\_\_\_** הננו מתכבדים להגיש נימוקי ערר על החלטת הוועדה הרפואית במסגרת תביעתו לנכות מעבודה, אשר קבעה, לתדהמת העורר, נכויות זמניות נמוכות, וכן, כי אין קשר סיבתי בין התאונה לבין מצבו הרפואי בגב התחתון.

העורר מבקש לערור על 2 נושאים עיקריים :

1. העורר יטען כי הנכויות הזמניות שנקבעו לו נמוכות ביחס למצבו הרפואי כתוצאה מהתאונה.
2. כי קיים קשר סיבתי בין התאונה לבין מצבו הרפואי בגב התחתון.

**ואלה נימוקי הערר**:

1. העורר, יליד \_\_\_\_\_\_\_\_ נפגע במסגרת עבודתו וסבל מחבלה בצוואר ובגב. מאז ועקב התאונה, סובל העורר בין היתר **מכאבים והגבלה קשה בתנועות הצוואר והגב**.
2. יודגש כי מאז התאונה, סובל העורר מהגבלות בתנועת הצוואר, לרבות בסיבוב לצד ימין. בדיקת CT עמ"ש צווארי מדצמבר 2022 הדגימה בלטי דיסק. בנוסף, העורר סובל מהגבלת תנועה בגב, **בעיקר בגב התחתון**. העורר לא יציב בהליכה, הולך עם צליעה קלה (ייתכן שזקוק למקל הליכה, אך הוא מתבייש), מתקשה בהליכה, עמידה וישיבה ממושכות, בעלייה וירידה במדרגות (נעזר במעקה), סובל מנדודי שינה עקב כאבים בשינוי תנוחות, נתמך בשירותים בישיבה על אסלה, ואף נאלץ להעזר באשתו בהלבשה ובפעולות יומיומיות פשוטות.
3. יתרה מכך, מאז התאונה ובעקבותיה, העורר נאלץ להפסיק את עבודתו כנהג מונית.
4. תלונותיו החוזרות ונשנות של העורר והמסמכים הרפואיים, שהמציא בפני הוועדה, מצביעים על כך שנכותו הזמנית עקב התאונה גבוהה בהרבה מזו שנקבעה לו.
5. העורר פנה לד"ר \_\_\_\_\_\_\_\_\_\_\_\_, מומחה בכירורגיה אורתופדית, על מנת שהאחרון יחווה דעתו לעניין הקשר הסיבתי בין מצבו הרפואי היום לבין התאונה מיום 07.06.2022.
6. לאחר שד"ר \_\_\_\_\_\_\_\_\_\_ בדק את העורר ועיין בתיעוד הרפואי של העורר בקופת החולים, ובבדיקות ה- CT, שבוצעו ביום 29.12.2022, קבע לאחר בדיקתו בחוות דעתו כי :   
   **בצוואר:** **קיימת רגישות ומגבלה בנונית בתנועות הצוואר לכל הכיוונים, רגישות במישוש זיזי עמו"ש צווארי לכל האורך, ספאזם שרירי ורגישות פאראורטבראלית לאורך ע"ש צווארי. רגישות ב"Trigger Point" פאראסקאפולרי דו צדדי.   
   בעמ"ש מותני: מתהלך בהליכה זהירה, רגישות ומגבלה בנונית בתנועות, כיפוף מוגבל עם התפשטות המרווחים האחוריים בין זיזי החוליות מוגבל – 4 ס"מ במדידה לפי שובר, רגישות במישוש וניקוש זיזי עמו"ש מותני לכל האורך, ספאזם שרירי פאראורטבראלי דו"צ.**
7. **כמו כן, ד"ר \_\_\_\_\_\_\_\_\_\_\_ קבע בסיכום לחוות דעתו:**

**"... אני מעריך כי למר כהן ניסן נגרמו פגיעות בע"ש צווארי ובע"ש מותני בתאונה הנדונה. להערכתי יש להכיר בשתי הפגיעות כפגיעות על רקע התאונה..."**

1. ד"ר \_\_\_\_\_\_\_\_\_\_\_\_ קבע לעורר נכות צמיתה כדלהלן:

**נכות צמיתה בשיעור של 20% בגין הפגיעה הצווארית הגורמת למגבלת תנועה בנונית וכאבים בע"ש צווארי לפי סעיף 37 (5) (ב') בקובץ תקנות המל"ל.**

**נכות צמיתה בשיעור של 20% בגין הפגיעה המותנית הגורמת למגבלת תנועה בנונית וכאבים בע"ש מותני לפי סעיף 37 (7) (ב') בקובץ תקנות המל"ל.**

**רצ"ב העתק מחוות דעתו של ד"ר \_\_\_\_\_\_\_\_\_ מיום \_\_\_\_\_\_\_\_\_\_ מסומן כנספח א'.**

1. שגתה הוועדה הרפואית מדרג ראשון עת התעלמה לחלוטין מהתסמינים הממושכים והממצאים הקשים מהם סובל העורר **בגב התחתון**, אשר ללא ספק מגבילים אותו בתפקודו היומיומי וזאת בטענה כי מעיון בתיעוד הרפואי והרישום הראשון בעניין הגב התחתון הנו מתאריך 17.04.2023 ועל כן הועדה אינה מקבלת קשר סיבתי בין תלונות הגב התחתון והתאונה מתאריך 07.06.2022.
2. העורר יטען כי טענת הועדה לעיל שגויה לאור העובדה כי בתיעוד הרפואי צורף מסמך **מיום 18.12.2022**, ביקור אצל ד"ר יוספוב ליאור, כירורג אורתופד ובו מצוין, בין היתר: "**לאחר ת.ד מלפני כ- 5 חודשים, מאז כאבי צוואר ובגב התחתון...**"

**רצ"ב העתק מהמסמך הרפואי מיום 18.12.2022 מסומן כנספח ב'.**

1. עוד יטען העורר, כי הוועדה הרפואית מדרג ראשון בדקה אותו בשטחיות והתעלמה מתלונותיו האובייקטיביות והסובייקטיביות, על מגבלותיו ובעיותיו הרפואיות, אשר מקבלות גיבוי בבדיקות שנערכו לו במסגרת טיפולים ע"י הרופאים השונים.
2. לאור כל האמור לעיל, מתבקשת בזאת הוועדה הרפואית לעררים כדלקמן:
3. לבטל את קביעותיה של הוועדה הרפואית מדרג ראשון **מיום 12.09.2023**.
4. לזמן את העורר לוועדה רפואית נוספת ולערוך לו בדיקה מקיפה ומקצועית.

בכבוד רב,

\_\_\_\_\_\_, עו"ד