**בבית הדין האזורי לעבודה בבת-ים עב"ל 22 -\_\_\_\_\_\_\_\_\_\_\_**

בעניין:

**המערערת**:  **...................ת.ז. ........................**

מרחוב ...................................

ע"י ב"כ ............................

**-נגד-**

**המשיב**:  **המוסד לביטוח לאומי**

ע"י ב"כ מהמחלקה המשפטית של המוסד לביטוח לאומי

רח' יצחק שדה 17, תל-אביב

**כתב ערעור**

1. מוגש בזה כתב ערעור מטעם המערערת על החלטת הועדה הרפואית לעררים במסגרת של נכות כללית מיום .....................(להלן: "**ההחלטה**"), אשר דחתה את ערר המערערת וקבעה למערערת אחוזי נכות רפואיים משוקללים בשיעור של.......................בלבד.
2. החלטת הוועדה הרפואית לעררים, בצירוף הפרוטוקולים, רצ"ב לערעור זה ומהווה חלק בלתי נפרד הימנו.
3. המערערת תטען כי בהחלטה הנ"ל נפלו פגמים של ממש, אשר יש בהם משום "שאלה משפטית" המצדיקה הגשת כתב ערעור זה ואשר יש בו כדי להביא לשינוי ההחלטה על-ידי בית הדין הנכבד ו/או לכל הפחות יש בו כדי להצדיק החזרת הדיון לוועדה הרפואית לעררים או לוועדה רפואית לעררים בהרכב אחר אשר אינו בעל דעה מוקדמת לגבי המערערת ונכותה על מנת שתתייחס כראוי לנימוקים העומדים בבסיס הערעור.
4. לפיכך מתבקש כב' בית הדין לקבל את ערעור המערערת, לבטל ו/או לשנות את החלטת וועדת העררים ו/או ליתן כל הוראה אשר ימצא כב' בית הדין לנכון וצודק בנסיבות העניין, וכן לחייב את המשיב בהוצאות המערערת בצרוף שכר טרחת עו"ד ומע"מ בגינו, בשל הצורך בהגשת כתב ערעור זה.

**רקע עובדתי בקצרה:**

1. המערערת, ילידת .................... סובלת ממצב רפואי לא תקין על רקע מספר בעיות רפואיות. להלן בקצרה לנוחיות בית הדין הנכבד פירוט הבעיות הרפואיות העיקריות, תוך צירוף מסמכים רפואיים בודדים בגין בעיות אלו.
2. המערערת סובלת מזה שנים רבות מ.....................................
3. סיכום ביקור מיום.................., רצ"ב לערעור זה ומהווה חלק בלתי נפרד הימנו.
4. ביום............, עברה המערערת אירוע לבבי בגינו נותרה המערערת עם הגבלות רבות, חולשה, כולל כאבי ראש יומיומיים, אפזיה, ירידה בזיכרון, קושי בהתמצאות ובהתארגנות, ......................................
5. סיכום ביקור במרפאה מיום....., רצ"ב לערר זה ומהווה חלק בלתי נפדר הימנו.
6. במבחנים וסיכומים שונים שנערכו לה במסגרת מרפאות לריפוי בעיסוק בהן היא טופלה ומטופלת, נקבע במפורש כי המערערת סובלת מבעיות קוגניטיביות משמעותיות, כולל ..........................כולל פגיעה בתפקודים יומיומיים ובאופן המקשה על המערערת לנהל אורח חיים עצמאי.
7. סיכומי הערכה מיום................., רצ"ב לערעור זה ומהווה חלק בלתי נפרד הימנו.
8. הוועדה הרפואית בדרג ראשון, בהחלטתה מיום....................., קבעה למערערת נכות רפואית משוקללת של.............בלבד. לאור זאת, הגישה המערערת ביום..................ערר מפורט עם נספחים תומכים.
9. פרוטוקול הוועדה הרפואית בדרג ראשון מיום ....................,רצ"ב לערעור זה ומהווה חלק בלתי נפרד הימנו.
10. הערר המנומק שהגישה המערערת ביום................ רצ"ב לערעור זה ומהווה חלק בלתי נפרד הימנו.
11. למערערת התקיימה וועדה רפואית לעררים ראשונה ביום.................., כאשר לאחריה ביקשה הוועדה לקבל בדיקות רפואיות נוספות. ביום................ התכנסה הוועדה שוב ללא נוכחות.
12. ברם, למרות הערר המנומק כאמור והמסמכים שצורפו אליו, קבעה וועדת הערר למערערת נכות צמיתה בשיעור של....................בלבד, תוך שבהחלטת הוועדה נופלות טעויות משפטיות משמעותיות שבגינן הוגש הערעור דנא והכל כפי שיפורט להלן.

**הטעויות העומדות בבסיס ערעור זה**:

**טעתה הוועדה בכך שקבעה למערערת נכות שגויה בגין ......................... או לכל הפחות טעתה בכך שלא הסבירה ו/או לא נימקה ו/או לא פירטה מדוע עשתה כן, בניגוד לממצאיה שלה**

1. בפרוטוקול הוועדה מיום.................מציינת הוועדה כי "***....................***בפרוטוקול הוועדה מיום ..........................מציינת הוועדה עצמה כי המערערת סובלת מ ............................". כך גם נכתב בסיכום הרפואי העדכני שצורף בנספח 2 לעיל.
2. ברם, למרות זאת, ללא כל הסבר, קבעה הוועדה הרפואית למערערת נכות בשיעור של 20% בלבד מכוח סעיף ................... לאור הדברים האמורים לעיל, על-ידי הוועדה עצמה, הסעיף המתאים שהיה על הוועדה לקבוע הוא לכל הפחות סעיף ........................... בדיוק המצב המתואר על-ידי הוועדה עצמה!.
3. בעניין זה יש לציין כי אין צורך בכלל להחזיר את התיק לדיון חוזר בוועדה ואין מה לדון בגוף הממצאים עצמם שכן הדברים עולים במפורש מפרוטוקול הוועדה. המערערת סבורה כי ההחלטה יכולה להינתן על-ידי בית הדין הנכבד עצמו, באופן שברור מדברי הוועדה עצמה כי חלה טעות והנכות נקבעה לפי סעיף שגוי.
4. לאור זאת, על בית הדין הנכבד לקבוע כי הנכות המתאימה בגין.................... היא בשיעור של ..................
5. כמפורט לעיל, צירפה המערערת לערר שהגישה, הערכת נכות מטעם .............................
6. ברם, הפוך בהחלטת וועדת העררים ולא תמצא כל התייחסות להערכת הנכות של ............................, כמו גם הסבר מדוע לדעת הוועדה יש לקבוע למערערת נכות בשיעור ..........................בלבד ..........................
7. כפי שנקבע בפסיקה לאורכה ולרוחבה, הוועדה הרפואית "**חייבת היא להתייחס לחוות הדעת התייחסות עניינית ומנומקת**" (דב"ע ל/15-0 אשר בטרמן נ' המל"ל, פד"ע ב' 147 וכן ראו בדב"ע לד/258-0 יגאל הניג נ' המל"ל, פד"ע ו', 225). הסדר הטוב מחייב שוועדה רפואית תנתח את חוות הדעת הרפואית אשר בפניה, תצביע על מה שנחשב בעיניה כטעות ותנמק את הסתייגויותיה.
8. יתרה מכך, הוועדה גם התעלמה מקביעות הוועדה הרפואית המחוזית מטעם משרד הבריאות אשר צורפו לערר (והוועדה אף הופנתה שוב לקביעות אלו על-ידי ב"כ המערערת במהלך הדיון בוועדה) ולא הסבירה מדוע היא סבורה אחרת מוועדה זו בקביעותיה השונות.
9. כפי שפורט לעיל וגם במסגרת הערר, סובלת המערערת מ - ............... על טענות בנוגע לליקוי זה חזר ב"כ המערערת גם במסגרת הדיון בוועדה הרפואית לעררים, כפי שניתן לראות בפרוטוקול הוועדה.
10. ברם, הוועדה לא בדקה כלל ליקוי זה אצל המערערת, לא פירטה כלל את ממצאי הבדיקה בעניין ולא קבעה את אחוזי הנכות המתאימים.
11. לפיכך, מתבקש בית הדין להחזיר את הדיון בעניין זה לוועדה ולהורות לה לבדוק את הליקוי של ........אצל המערערת ולקבוע אחוזי נכות מתאימים.
12. זאת ועוד, הוועדה התעלמה לחלוטין מהפגיעה ..................... המשמעותית, לא ציינה כלל את ממצאי בדיקתה בעניין זה, לא התייחסה כלל לסיכומי המבחנים שהוגשו על-ידי ..................... לעיל ולא נימקה מדוע היא איננה נותנת נכות נפרדת בגין ............... המשמעותית.

**סיכום**

1. כפי שניתן להבין מן האמור לעיל, לא עמדה הוועדה בחובת הנימוק שחלה עליה, התעלמה מפגימות, התעלמה מהערכת נכות שהגישה המערערת וטעתה טעויות משפטיות ברורות.
2. מכל הנימוקים אשר פורטו לעיל ו/או בהתאם לכל נימוק אחר שימצא כב' בית הדין כראוי ונכון בנסיבות הענין, מתבקש כב' בית הדין לקבל את הערעור כמפורט ברישא לכתב ערעור זה.
3. כמו כן מתבקש כב' בית הדין לחייב את המשיב לשלם למערערת הוצאות משפט וכן שכ"ט עו"ד ומע"מ בגינו בגין הצורך להגיש כתב ערעור זה, הכל כמפורט ברישא לכתב הערעור.
4. מן הדין ומן הצדק לקבל הערעור.

\_\_\_\_\_\_\_\_\_\_\_\_\_\_\_\_

................., עו"ד

**ב"כ המערערת**